Nariadenie Komisie (EHS) č. 1547/89
z 2. júna 1989,
ktorým sa mení a dopĺňa nariadenie (EHS) č. 2185/87 o vrátení vývozných náhrad za určité poľnohospodárske výrobky vyvážané vo forme niektorých tovarov, na ktoré sa nevzťahuje príloha II k zmluve o inkasovaní predvstupových kompenzačných čiastok
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2727/75 z 29. októbra 1975 o spoločnej organizácii trhu s obilninami [1], naposledy zmenené a doplnené nariadením (EHS) č. 1213/89 [2], a najmä na jeho článok 16 ods. 6,
so zreteľom na nariadenie Rady (EHS) č. 1785/81 z 30. júna 1981 o spoločnej organizácii trhov v odvetví cukru [3], naposledy zmenené a doplnené nariadením (EHS) č. 1069/89 [4], a najmä na jeho článok 19 ods. 7,
keďže nariadenie Komisie (EHS) č. 2185/87 [5], naposledy zmenené a doplnené nariadením (EHS) č. 164/89 [6], stanovuje v niektorých prípadoch vrátenie náhrady vypočítanej na základe množstiev stanovených v prílohe k tomuto dokumentu;
keďže výrobky patriace pod číselný znak KN 380910 sú predmetom vývozných náhrad, ktoré sú vyššie, ako sú dovozné clá do spoločenstva; keďže tieto výrobky by sa mali preto zahrnúť do oblasti pôsobnosti nariadenia (EHS) č. 2185/87 tak, aby sa zabránilo neoprávneným výhodám pre hospodárske subjekty;
keďže opatrenia ustanovené v tomto nariadení sú v súlade so stanoviskami príslušných riadiacich výborov,
PRIJALA TOTO NARIADENIE:
Článok 1
Príloha k nariadeniu (EHS) č. 2185/87 sa nahrádza prílohou k tomuto nariadeniu.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 2. júna 1989